સૌથી વિચિત્ર કહી શકાય તેવું સૂચન ઉડિસાના મુખ્યમંત્રી નવીન પટનાયકે કરેલું છે. તેમના કહેવા મુજબ ગાંધીજીની માનવંદના માટે ભારતીય બંધારણમાં અહિંસાજીવી ભાવનાનું ઉમેરણ કરવા માટે જરૂરી સુધારો બંધારણમાં લાવવો જોઇએ. ગાંધીજીએ અહિંસાની ઉપાસનામાં આખી જિંદગી કાઢી નાખી પણ તેમની અહિંસા તદ્દન અલગ પ્રકારની હતી અને ચીલાચાલુ અહિંસા જોડે ગાંધીજીની અહિંસાનો મેળ કોઇપણ રીતે બેસાડી શકાય તેમ નથી.